Gårdsnavnene Telle og Anseth har sitt opphav i Nergrenda, og Telle-gårdene er særlig knyttet til kirkehistorien i Åsnes ved at de nordligste gårdene ligger på gammel kirkegrunn. Biskop Eysteins jordebog (Den røde Bog) – «Fortegnelse over det geistlige Gods i Oslo Bispedømme omkring aar 1400» har en opptegnelse på side 456 fra 21. februar 1394: «Eodem anno atte kirkia þessar æignir til prestæikiunner Fyrst Asnes alt iiij m. : J x aura boll..» (stor Þ, liten þ) er en bokstav fra norrønt og gammelengelsk språk) Þelli er datidens skrivemåte for Telle. Setningen uttrykker middelalderens landskyldberegning for gården Telle.